রায়হানকে মন্তব্যের জন্য ধন্যবাদ। আধুনিকতা আর ভোগবাদের সীমারেখা অনেক সময় আমরা বুঝতে পারি না। এটা আমার আত্মোপলব্ধি। কথাটা ব্যাখ্যা করে বলা হয়নি, তাই অপ্রাসঙ্গিক মনে হতে পারে। আমি বলতে চেয়েছি : আমরা যারা আধুনিক, যারা বাঙালি সংস্কৃতির ধারক, তাদের জীবনাচরণ দেখে দেশের সাধারণ নিম্নবর্গের মানুষের ভিন্ন প্রতিক্রিয়া হয় অনেক সময়। আমরা সমাজকে পরিবর্তনের দিকে নিয়ে যাবার কথা বলি না। অর্থাৎ মানুষের প্রতি আমাদের যে-কমিটমেন্ট, তাকে অস্বীকার করি। সে-অবস্থানে থেকে একজন কৃষকের বা সমাজের পিছিয়ে পড়া মানুষের মনস্তত্ত্ব হৃদয় দিয়ে বোঝা সম্ভব নয়। সানকিতে পান্তাভাত আর ইলিশমাছ খেয়ে এ-দেশের কৃষকদের জীবনাচারকে এক মুহূর্তের জন্য নিজের বলে ভাবছি। অথচ এটা সম্পূর্ণতই উপরিতলের চর্চা। আমাদের পরিবার বা সমাজে পিছিয়ে পড়া মানসিকতাকে কী করে আমরা মোকাবেলা করব, সেটাই বড় চ্যালেঞ্জ হয়ে দেখা দিচ্ছে। অথচ চ্যালেঞ্জটা আমরা নিচ্ছি উপর-উপর। গা বাঁচিয়ে। অর্থাৎ নিরাপদ অবস্থানে থেকে।